સુરત : પાટીદાર અનામત આંદોલન ગત મંગળવાર સાંજની હિંસા બાદ થોડા સમય માટે થંભી ગયું હતું પરંતુ આજે સુરત ખાતેથી પાટીદાર અનામત આંદોલન સમિતિના કન્વીનર હાર્દિક પટેલ દ્વારા દાંડીયાત્રાની જાહેરાત કરાઇ છે. અમદાવાદથી દાંડી સુધીના રાષ્ટ્રપિતા મહાત્મા ગાંધીજીની દાંડીયાત્રાના રૂટ પર જ આગામી તા. પાંચ કે છ સપ્ટેમ્બરથી પાટીદાર અનામત કૂચ કઢાશે. આમ છોટે સરદારનો દાવો કરતા હાર્દિક પટેલ હવે ગાંધીના માર્ગે ચાલશે.